作者：胡翼龙
词牌/韵律：夜飞鹊・夜飞鹊慢

paragraphs: 星桥度情处，地久天长。
尘世无此匆忙。
纤云淡荡凉蝉小，家家瓜果钱唐。
愁人独无那，叹紫箫易断，青翼难将。
返魂何在，漫空留、荀令馀香。
忍记穿针儿女，篝尘想都暗，叠损衣裳。
谁念才情减灭，老来何逊，少日卢郎。
柳风荷露，黯销凝、罗扇綀囊。
更银河曲曲，玉签点点，都是凄凉。